Jabarkan Kehidupan awal dari Alec Baldwin dalam bahasa melayu

Baldwin dilahirkan pada 3 April 1958 di Amityville , New York, dan dibesarkan di perjiranan Nassau Shores Anak kepada pasangan Carolyn Newcomb (née Martineau) dan Alexander Rae Baldwin, Jr., seorang guru kajian sejarah / kemasyarakatan di peringkat menengah dan jurulatih  bola sepak Amerika Syarikat. Beliau mempunyai tiga adik beradik lelaki, Daniel (lahir 1960), William (lahir 1963), dan Stephen (lahir 1966), yang juga menjadi pelakon. Beliau juga mempunyai dua beradik perempuan, Elizabeth  "Beth " Baldwin Keuchler (lahir 1955) dan Jane Ann Baldwin Sasso (lahir 1965). Alec dan adik-beradiknya dibesarkan dengan agama Roman Katolik. Mereka berketurunan Ireland, Perancis, dan Inggeris. Melalui ayahnya, Baldwin berketurunan dari Mayflower penumpang John Howland, dan melalui garis ini, beliau adalah generasi ke-13 keluarganya yang dilahirkan di Amerika Syarikat dan generasi ke-14 yang mendiami di Amerika Syarikat. Beliau memulakan pengajian di sekolah menengah Alfred G. Berner di Massapequa dan bermain bola sepak di sana di bawah jurulatih Bob Reifsnyder. Di New York City, Baldwin bekerja sebagai busboy disko Studio 54. Dari 1976 hingga 1979, beliau telah menyambung pengajiannya di Universiti George Washington. Pada tahun 1979, beliau tewas di dalam jawatan Presiden pelajar melalui pilihan raya kampus. Ekoran daripada itu, beliau  menerima sepucuk surat peribadi daripada bekas Presiden Amerika Syarikat, Richard Nixon menggalakkan beliau untuk menggunakan kegagalan tersebut sebagai pengalaman baharu untuk memulakan pembelajaran terutama di dalam dunia politik. Selepas itu, beliau berpindah ke Tisch Universiti, New York di mana beliau belajar bersama dengan Geoffrey Horne dan Mira Rostova yang juga menuntut bidang perfileman di Institut teater Lee Strasberg. Kemudian, beliau diterima sebagai pelakon. Pada tahun 1994, beliau menamatkan Ijazah Sarjana Muda Seni Halus di universiti tersebut.